Sinovac Biotech

Sinovac Biotech Ltd. (ჩინ. 科兴控股生物技术有限公司) — ჩინური ფარმაცევტული კომპანია, ნამუქჷთ დირსხუ 1999 წანას, ჩინეთიშ ნოღა პეკინს. კომპანია გიშმაშქვანს ომოსო ვაქცინეფს. სინოვაკიშ არძაშე უმოსო ჩინებული ვაქცინეფი რე: CoronaVac (COVID-19-შ ვაქცინა), Inlive (ენტეროვირუსი 71-შ ვაქცინა), Anflu (გრიპიშ ვაქცინა), Healive  (A ჰეპატიტი-შ ვაქცინა), პატონეფიშ ვაქცინეფი დო შხვა.

COVID-19-შ ვაქცინა
CoronaVac რე ინაქტივირებული ვაქცინა. ვაქცინაქ რკვიებეფიშ მასუმა ფაზა მიკორთჷ ბრაზილიას, ჩილეს, ინდონეზიას, ფილიპინეფს დო თურქეთის. ვაქცინა კეთებული რე ჯვეში, ტრადიციული ტექნოლოგიაშ გჷმორინაფათ (მუჭოთ კოვიდ-19-შ შხვა ვაქცინეფი: მაგალთო, ჩინური სინოფარმიშ BBIBP-CorV ვაქცინა დო ინდური BBV152 ვაქცინა). CoronaVac ტრანსპორტირაფაშ და ჩუალაშ ბორჯის გოჸინუას ვათხულენს დო ჸათეშ გეშათ თიში გიმორინაფა უმოს ადვილი რე. სინოვაკიშ ვაქცინაქ ჩილეს, ოძირუ 66 %-იანი ეფექტურობა, ბრაზილიას 75 %-იანი ეფექტურობა დო ინდონეზიას 94 %-იანი ეფექტურობა. მასუმა ფაზაშ რკვიებფქ თურქეთის ოძირუ 84 %-იანი ეფექტურობა. ბრაზილიას მასუმა ფაზაშ რკვიებეფით ვაქცინა რდჷ 50.7 %-ით ეფექტური. 2021 წანაშ 1 მანგის ჭყანთხილუაშ მოსოფელიშ ორგანიზაციაქ სინოვაკიშ ვაქცინას ავტორიზაცია ქიმეჩჷ. სინოვაკი COVAX პლატფორმას ოკათჷ დო თის ვაქცინაშ მილიონობათ დოზათ ამარაგენს. CoronaVac გიმირინუაფჷ მოსოფელიშ ბრელ ქიანას, ევროპას, აზიას, ობჟათე ამერიკას დო აფრიკას.

რესურსეფი ინტერნეტის
ოფიციალური ვებსაიტი

კატეგორია:ჩინური კომპანიეფი
კატეგორია:ფარმაცევტული კომპანიეფი
კატეგორია:ჩინური ფარმაცევტული კომპანიეფი